
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 705 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση χωροθέτησης τουριστικού καταφυγίου 

Μπενιτσών Κέρκυρας. 1 

Κήρυξη ως αναδασωτέας εκτάσεως 7 στρ. στη 
θέση «Λιογρέικα-Κινέττας» Δήμου Μεγάρων Ν. 

Αττικής. 2 

Κήρυξη ως αναδασωτέας δημόσιας δασικής έκτασης, 
εμβαδού 2,800 στρ. στη δασική θέση «Χείρωμα 
- Βένιζ» περιοχής Στενού Περιφέρειας Δήμου 

Μεθάνων, της Νομαρχίας Πειραιά. 3 

Καθορισμός χρήσης σε κοινόχρηση έκταση, 
στην κτηματική περιοχή του ΘΨΠΙΜΠΟ του Δ. 
Πέτρας. 4 


ΑΠΟΦΑΣΕΙ Σ 

Αριθμ. 8903 (1) 


Τροποποίηση χωροθέτησης τουριστικού καταφυγίου 
Μπενιτσών Κέρκυρας. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΕΚ ΑΊ87) 
«Αρμοδιότητες του Υπουργείου Τουριστικής Ανάπτυξης 
και θέματα τουρισμού» 

2. Τις διατάξεις του αρθρ. 34 του ν. 2160/1993 όπως 
αντικαταστάθηκε με τις διατάξεις της παρ. 7 άρθ. 27 ν. 
2636/1998 και συμπληρώθηκε με τις διατάξεις της παρ.2 
του άρθρου 19 του ν. 3049/2002. 

3. Τις διατάξεις του π.δ. 149/19.8.2005 (ΦΕΚ Α' 211) περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 33/2006 (ΦΕΚ Α' 35) «Διορισμός 
μελών της Κυβέρνησης και Υφυπουργών». 

5. Την υπ’ αριθμ. 2864/3.3.2006 (ΦΕΚ Γ'65 και Γ'79) κοινή 
απόφαση του Πρωθυπουργού και Υπουργού Τουριστικής 
Ανάπτυξης περί διορισμού Γενικού Γραμματέα του 
Υπουργείου Τουριστικής Ανάπτυξης. 

6. Την υπ’ αριθμ. 10165/29.11.2004 υπουργική απόφαση 
περί συγκρότησης Επιτροπής Τουριστικών Λιμένων 
του Υπουργείου Τουριστικής Ανάπτυξης, όπως 
τροποποιήθηκε και ισχύει. 

7. Την υπ’ αριθμ. Τ/338/26.1.2000 (ΦΕΚ 61/Δ/7.2.2000) 
απόφαση χωροθέτησης καταφυγίου τουριστικών 
σκαφών στις Μπενίτσες Κέρκυρας. 


28 Αυγούστου 2006 

8. Τα υπ’ αριθμ. 274/25.1.2006 και 485/9.2.2006 έγγραφα 
του Δήμου Αχίλλειων Ν. Κερκύρας που αφορούν 
αίτημα τροποποίησης χωροθέτησης του τουριστικού 
καταφυγίου στις Μπενίτσες Κέρκυρας. 

9. Το υπ’ αριθμ. 6/2006 Απόσπασμα Συνεδρίασης του 
Δημοτικού Συμβουλίου του Δήμου Αχίλλειων. 

10. Το υπ’ αριθμ. 185/14.6.2006 Πρακτικό της Επιτροπής 
Τουριστικών Λιμένων του Υπ. Τουριστικής Ανάπτυξης, 
σύμφωνα με το οποίο, οι εκπρόσωποι ΥΠΠΟ, ΥΠΕΧΩΔΕ, 
ΥΕΝ, ΥΕΘΑ/ΓΕΝ, ΥΠ.ΟΙΚ., ΥΠ.ΤΟΥΡ.ΑΝ., Ε.Ο.Τ. ομόφωνα 
γνωμοδότησαν θετικά για την αιτούμενη τροποποίηση 
του χωροθετημένου τουριστικού καταφυγίου στις 
Μπενίτσες. 

11. Το γεγονός ότι από τις διατάξεις της παρούσας 
δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Εγκρίνουμε, βάσει των διατάξεων του άρθρου 35 του 
ν. 2160/1993 όπως αντικαταστάθηκε με την παρ. 7 του 
άρθρου 27 του ν. 2636/1998 και την υποβληθείσα μελέτη, 
την τροποποίηση της υπ’ αριθμ. Τ/338/26.1.2000 υπουργικής 
απόφασης χωροθέτησης του καταφυγίου τουριστικών 
σκαφών στη θέση Μπενίτσες Κέρκυρας, σύμφωνα με το 
επισυναπτόμενο χωροταξικό σχέδιο γενικής διάταξης 
των έργων του Καταφυγίου Τουρ. Σκαφών (διάγραμμα 
κάλυψης) και της τεχνικής περιγραφής της Δ/νσης 
Τεχνικών Υπηρεσιών του Δήμου, όπου: 

Α. Διαφοροποιούνται αναλυτικά: 

• Οι θέσεις ελλιμενισμού τουριστικών σκαφών 
αυξάνονται σε 96 από 88. 

• Το διώροφο κτιριακό συγκρότημα Α θα περιοριστεί 
μόνο στον ισόγειο χώρο με τις επιτρεπόμενες χρήσεις 
του Λιμεναρχείου, Τελωνείου, χώρων υγιεινής επισκεπτών 
(και για ΑΜΕΑ), διοικητικές υπηρεσίες και αναψυκτήριο, 
αποθήκες, με την ανάλογη μείωση του τελικού εμβαδού 
από 412,98 μ2 σε 333,76 μ2. 

• Η πισίνα και το κτίριο Β δεν θα κατασκευασθούν, 
με αποτέλεσμα να τροποποιηθεί στην αρχιτεκτονική 
μελέτη η διαμόρφωση του περιβάλλοντος χώρου. 

Β. Προβλέπεταί: 

• Κατασκευή ράμπας ανέλκυσης σκαφών (Η-Η1-Η2-Η3) 
και πρόβλεψη χερσαίου χώρου όπισθεν αυτής για τη 
φύλαξη των σκαφών κατά τη διάρκεια του χειμώνα, όπως 
εμφαίνεται στο συνημμένο τοπογραφικό διάγραμμα. 

• Κατασκευή υποσταθμού ΔΕΗ, εμβαδού 100 τ.μ. 
σύμφωνα με τις προδιαγραφές της ΔΕΗ κτίριο 2, όπως 
εμφαίνεται στο συνημμένο τοπογραφικό διάγραμμα. 

• Κατασκευή υπόγειας δεξαμενής ύδρευσης - 
πυρασφάλειας, όπως εμφαίνεται στο συνημμένο 
τοπογραφικό διάγραμμα. 

• Κατασκευή του απαιτούμενου κόμβου κυκλοφοριακής 
σύνδεσης με την επαρχιακή οδό που διέρχεται από τα 
όρια του γηπέδου. 

• Τα κτίρια να εγκριθούν από την οικεία Αρχιτεκτονική 
Επιτροπή, προκειμένου να ενταχθούν πλήρως στον 
οικιστικό ιστό της πόλης. 

Κατά τα λοιπά ισχύει ως έχει η υπ’ αριθμ. Τ/338/26.1.2000 
(ΦΕΚ 61 /Δ/7.2.2000) υπουργική απόφαση χωροθέτησης 
καταφυγίου Τουρ. Σκαφών στις Μπενίτσες Κέρκυρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

Αριθ. 1933 (2) 

Κήρυξη ως αναδασωτέας εκτάσεως 7 στρ. στη θέση 
«Λιογρέικα-Κινέττας» Δήμου Μεγάρων Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης διατάξεις. 

2. Το άρθρο 7 του ν. 2503/1997 Διοίκηση, Οργάνωση 
Περιφέρειας κλπ. 

3. Τις διατάξεις του ν. 998/1979 «Περί Προστασίας των 
Δασών και των δασικών εν γένει εκτάσεων της Χώρας 
και συγκεκριμένα του άρθρου 41 παρ. 1 και του άρθρου 
38 παρ. 1. 


4. Τις δ/γές του Υπ. Γεωργίας με αριθμ. 160417/1180/ 
8.7.1980 και 182447/3049/24.9.1980. 

5. Την υπ’ αριθμ. 1983/22.6.2006 πρόταση - εισήγηση 
του Δασαρχείου Μεγάρων και σχετική εισήγηση της 
Δ/νσης Δασών Δυτ. Αττικής, αποφασίζουμε: 

Κηρύσσουμε αναδασωτέα λόγω πυρκαγιάς, με 
σκοπό τη διατήρηση του χαρακτήρα του δάσους 
ώστε να αποκλεισθεί η διάθεσή της για άλλο σκοπό, 
την έκταση δάσους εμβαδού επτά στρεμμάτων (7 
στρεμ.) που βρίσκεται στη θέση «Λιορδέικα-Κινέττας» 
περιφερείας Δήμου Μεγάρων Νομαρχίας Δυτ. Αττικής 
και προσδιορίζεται από τα στοιχεία Α-Β-Γ-Δ-Α στο 
συνημμένο τοπ. διάγραμμα κλ. 1:250 και στο απόσπασμα 
χάρτη Γ.Υ.Σ. κλιμ 1:5000 (Α.Φ. 6359/1), το οποίο αποτελεί 
αναπόσπαστο μέρος της αποφάσεως αυτής και έχει 
όρια: 

Ανατολικά: Με δάσος πεύκης. 

Δυτικά: Με δάσος πεύκης. 

Βόρεια: Με δάσος πεύκης. 

Νότια: Με δρόμο και εκείθεν δάσος πεύκης. 

Η αποκατάσταση της βλάστησης θα γίνει με φυσική 
αναγέννηση ή με πρόγραμμα τεχνητής αναδάσωσης 
εντός τριών το πολύ ετών που θα καταρτίσει η Υπηρεσία 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΤΟΙΙΟΓΡΑΦ1ΚΟ ΔΙΑΓΡΑΜΜΑ 

Έκτασης δάσους, εμβαδού 7,000 στρ., στη θέση «Λιογρέικα Κινέττας»της περιφέρειας 
Δήαου Μεγά ρων, που κάηκε και κηρύσσεται αναδασωτέα _ 

Αριθ. 1318 (3) 

Κήρυξη ως αναδασωτέας δημόσιας δασικής έκτασης, 
εμβαδού 2,800 στρ. στη δασική θέση «Χείρωμα - 
Βένιζ» περιοχής Στενού Περιφέρειας Δήμου Μεθάνων, 
της Νομαρχίας Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη 

1. Τις διατάξεις: 

α) των άρθρων 24 παρ. 1 και 117 παρ. 3 του Συντάγματος 
της Χώρας. 

β) των άρθρων 200, 201 και 205 του ν.δ. 86/1969 (ΦΕΚ 
7 Α/18.1.1969) «περί Δασικού Κώδικα». 

γ) των άρθρων 37, 38, 39, 40, 41, 42, 43, 44 και 79 του ν. 
998/1979 (ΦΕΚ 289 τ. Α'/29.12.1979) «περί προστασίας των 
δασών και των δασικών εν γένει εκτάσεων της Χώρας», 
καθώς και του άρθρου 70 παρ.3, όπως συμπληρώθηκε με 
το άρθρο 12 παρ. 2 του ν. 2040/1992 (ΦΕΚ 70 τ.Α/23.4.1992) 
«περί ρύθμισης θεμάτων Υπουργείου Γεωργίας κ.λπ.» 

δ) του άρθρου 5 του ν. 3200/1955 «περί διοικητικής 
αποκεντρώσεως» σε συνδυασμό με τις διατάξεις του ν.δ. 
532/1970 (ΦΕΚ 103 τ.Α'/1970) «περί συμπληρώσεως των 
διατάξεων διοικητικής αποκεντρώσεως» σε συνδυασμό 
με τις διατάξεις του β.δ. 709/5.11.1970 (ΦΕΚ 235 τ.Α/1970) 
«περί καθορισμού των διατηρουμένων αρμοδιοτήτων 
κ.λπ.». 

ε) των άρθρων 4 παρ.6 και 6 παρ. 7 του ν. 2240/1994 
(ΦΕΚ 153 τ.Α'/1994) και των άρθρων 14 παρ. 1, 2 και 15 
του ν. 2399/1996 (ΦΕΚ 90 τ. Α/1996). 

στ) του άρθρου 7 του ν. 2503/1997 (ΦΕΚ 107 
τ.Α'/30.5.1997) «περί Διοίκησης, οργάνωσης, στελέχωσης 
της Περιφέρειας κ.λπ.». 

ζ) των άρθρων 1 παρ. 2, 2 παρ. 7 και 3 παρ.4 του ν. 
2647/1998 (ΦΕΚ 237 τ.Α/’22.10.1998) «περί μεταβίβασης 
αρμοδιοτήτων στις Περιφέρειες». 

η) του άρθρου 120 του ν. 1892/1990 «Για τον 
εκσυγχρονισμό και την ανάπτυξη και άλλες διατάξεις». 

2. Τις εξής διαταγές του Υπουργείου Γεωργίας με 
αριθμ.: 

α) 160417/1180/9.7.1980, β) 182447/3049/24.9.1980, γ) 
141823/24.2.1983. 

3. Την υπ’ αριθμ. οικ. 778/16.1.2004 απόφασή μας «περί 
μεταβίβασης στους Δ/ντές Δασών της Περιφέρειας ,της 
εξουσίας να υπογράφουν με εντολή μας κ.λπ.». 

4. Την υπ’ αριθμ. 760/19.5.2006 πρόταση του 
αρμοδίου Δασαρχείου Πόρου σχετικά με την κήρυξη 


ως αναδασωτέας της κατωτέρω δασικής έκτασης, 
εμβαδού 2,800 στρ. που καταστράφηκε από παράνομη 
εκχέρσωση, από τον Δρίτσα Κωνσταντίνο του Νικολάου 
και σύμφωνα με την από 21.12.2005 έκθεση εμφάνισής 
του από τον αδερφό του, Δρίτσα Ιωάννη του Νικολάου 
κατά το χρονικό διάστημα Απρίλιος του 2005, στη 
δασική θέση «Χείρωμα - Βένιζ» Περιφέρειας του Δήμου 
Μεθάνων. 

5. Την εκ του Συντάγματος υποχρέωση για την 
επανεγκατάσταση της δασικής βλάστησης που 
καταστράφηκε από εκχέρσωση και η οποία θα 
αποκατασταθεί με φυσική αναγέννηση ή με πρόγραμμα 
τεχνητής αναδάσωσης, σύμφωνα με τις εκάστοτε 
ισχύουσες διατάξεις, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επανεγκατάσταση της δασικής βλάστησης, που 
καταστράφηκε από εκχέρσωση, δημόσια δασική έκταση, 
εμβαδού 2,800 στρ. (δύο στρεμμάτων και οκτακόσιων 
χιλιοστών του στρέμματος). 

Η έκταση αυτή, που βρίσκεται στην θέση «Χείρωμα 
-Βένιζ» Περιφέρειας Δήμου Μεθάνων της Νομαρχίας 
Πειραιά, καλυπτόταν από βλάστηση της διάπλασης 
των αείφυλλων πλατύφυλλων, συγκροτούμενη από 
πουρνάρια, σχίνα, βένια, φιλίκια, αγριελιές, με βαθμό 
συγκόμωσης (0,7). 

Στο από 19.5.2006 διάγραμμα με κλίμακα 1:1000, το 
οποίο αποτελεί αναπόσπαστο μέρος της απόφασης 
αυτής, η εν λόγω έκταση φαίνεται με τα στοιχεία Α, Β, Γ, 
Δ, ....Ω, Α και στο ενσωματωμένο απόσπασμα φύλλου Γ.Υ.Σ 
υπ’ αριθμ. 6491/3 κλίμακας 1:5000 με μαύρο περίγραμμα 
και τα ίδια στοιχεία, ενδεικτικά σε απόσπασμα χάρτη 
κλίμακας 1:50.000 και με όρια: 

Ανατολικά: Με δασική έκταση και δρόμο. 

Δυτικά: Με δασική έκταση. 

Βόρεια: Με αγροτική έκταση. 

Νότια: Με δασική έκταση. 

Η απόφαση αυτή ισχύει από της κοινοποιήσεώς 
της αρμοδίως (άρθρο 41 ν. 998/1979) και προ της 
δημοσιεύσεώς της στην Εφημερίδα της Κυβερνήσεως 
(άρθρο 37 ν. 3200/1955). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιουλίου 2006 

Ο Γ ενικός Γ ραμματέας Περιφέρειας 
ΧΑΡ. ΜΑΝΙΑΤΗΣ 




ΤΟΠΟΓΡΑΦΙΚΟ ΔΙΑΓΡΑΜΜΑ απόσπασμα φύλλων χάρτη γ.υ,ς. 

Έκτασης Δημόσιας Δασικής που εκχερσώθηκε παράνομα και κηρύσσεται αναδασωτέα _ΚΛΙΜΑΚΑ 1 : 5.000 ΑΡ. ΦΥΛ. 6491/3 

Αριθμ. 21/6771 (4) 

Καθορισμός χρήσης σε κοινόχρηση έκταση, στην 
κτηματική περιοχή του ΘΨΠΙΜΠΟ του Δ. Πέτρας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1) Το ν. 1512/11.1985 (ΦΕΚ 4Δ) και ειδικότερα το άρθρο 
3 παρ. 1 αυτού. 

2) Το ν. 1337/12.3.1983 ΦΕΚ 33Δ/14.3.1983) για επέκταση 
πολεοδομικών σχεδίων κ.τ.λ. 

3) Το ν. 360/1976 για τη Χωροταξία και το Περιβάλλον 
(ΦΕΚ 151 Α'). 

4) Το ν. 1032/1980 για τη σύσταση του Υπ.ΧΟΠ ΦΕΚ 
55 Α'. 

5) Το υπ’ αριθμ. 8001/10.7.2006 έγγραφο της Γενικής 
Δ/νσης Περιφέρειας. 

6) Το υπ’ αριθμ. 22/3843/6.12.2006 έγγραφο της Δ/νσης 
Πολιτικής Γης Τοπογραφήσεων και Κτηματολογίου Ν. 
Πιερίας. 

7) Το υπ’ αριθμ. 21/3297/6.6.2006 έγγραφο της Δ/νσης 
Πολεοδομίας Ν. Πιερίας. 

8) Το υπ’ αριθμ. 16/3414/24.4.2006 έγγραφο του 
τμήματος Υγείας και Υγειονομικού Ελέγχου της Δ/νσης 
Υγείας και Πρόνοιας της Ν.Α Πιερίας. 

9) Το υπ’ αριθμ. 2590/18.4.2006 έγγραφο της Δ/νσης 
Δασών Ν. Πιερίας. 

10) Το υπ’ αριθμ. 06/4715/7.6.2006 έγγραφο της Δ/νσης 
Αγροτικής Ανάπτυξης. 

11) Το υπ’ αριθμ. 1755/30.6.2006 έγγραφο του Υπουργείου 
Πολιτισμού ΚΖ' Εφορίας Προϊστορικών και Κλασικών 
Αρχαιοτήτων. 


12) Το υπ’ αριθμ. 1429/20.4.2006 έγγραφο του Υπουργείου 
Πολιτισμού 9ης Εφορίας Βυζαντινών Αρχαιοτήτων. 

13) Το υπ’ αριθμ. 2012/12.5.2006 έγγραφο της Δ/νσης 
Τουρισμού Κεντρικής Μακεδονίας. 

14) Την υπ’ αριθμ. 61/2006 απόφαση του Δημοτικού 
Συμβουλίου του Δήμου Πιερίων. 

15) Το ν. 2218/13.6.1994 (ΦΕΚ 90Α/13.6.1994) περί «ίδρυσης 
Νομαρχιακή Αυτοδιοίκησης κ.τ.λ.» όπως συμπληρώθηκε 
με το ν. 2240/15.9.1949 ΦΕΚ 153 Α/15.9.1994). 

16) Την υπ’ αριθμ. 25/31.3.1995 απόφαση Νομαρχιακού 
Συμβουλίου «Οργανισμός Λειτουργίας Ν.Α. Πιερίας» ΦΕΚ 
378Β75.5.1995. 

17) Το γεγονός ότι δεν προκαλεί δαπάνη η υπ’ όψη 
παραχώρηση σε βάρος του προϋπολογισμού του οικείου 
Ο.Τ.Α., αποφασίζουμε: 

Καθορίζουμε «Χρήση παιδικών κατασκηνώσεων» 

στο υπό στοιχεία Κ01-Κ02-Κ03-.-Κ19-Κ20 - Κ21-Κ22 

γήπεδο που ανήκει στο Υπουργείο Αγρ/κής Ανάπτυξης 
και Τροφίμων, και προέρχεται, από το αγρόκτημα 
ΘΨΠΙΝΠΟ, βρίσκεται δε στα διοικητικά όρια του 
δημοτικού διαμερίσματος Ράχης, Δήμου Πέτρας, 
στη θέση Καλόγερος, όπως απεικονίζεται στο σχετ. 
τοπογραφικό διάγραμμα που υπογράφεται από τον 
μηχ/κό, Νικόλαο Τσιμήτρη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατέρινη, 12 Ιουλίου 2006 
Ο Νομάρχης κ.α.α. 

ΑΘΑΝΑΣΙΟΣ ΠΑΡΛΙΤΣΗΣ 

